
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση δημοτικού νομικού προσώπου με την επωνυ¬ 


μία «Σχολική Επιτροπή Νηπιαγωγείου Δημοτικού 
Διαμερίσματος Νικομηδινού» στο δήμο Απολλω¬ 
νίας του Νομού Θεσσαλονίκης. 1 

Σύσταση δημοτικού νομικού προσώπου με την επωνυ¬ 
μία «Σχολική Επιτροπή Νηπιαγωγείου Δημοτικού 
Διαμερίσματος Στίβου» στο δήμο Απολλωνίας του 

Νομού Θεσσαλονίκης. 2 

Σύσταση δημοτικού νομικού προσώπου με την επωνυ¬ 
μία «Σχολική Επιτροπή Νηπιαγωγείου Δημοτικού 
Διαμερίσματος Περιστερώνα» στο δήμο Απολλω¬ 
νίας του Νομού Θεσσαλονίκης. 3 

Ίδρυση Γραφείων ΤΥΔΚ στα Επαρχεία Κυκλάδων Μή¬ 
λου, Νάξου και Θήρας και στα Επαρχεία Δωδεκα- 

νήσου Καλύμνου, Καρπάθου και Κω. 4 

Σύσταση Νομαρχιακής Επιχείρησης με την επωνυμία 
«Νομαρχιακή Επιχείρηση Πολιτιστικής και Τουρι¬ 
στικής Ανάπτυξης Ν. Δράμας (ΝΕΠΟΤΑ). 5 


ΑΠΟΦΑΣΕΙ Σ 

Αριθ. 35.449 (1) 

Σύσταση δημοτικού νομικού προσώπου με την επωνυμία 
«Σχολική Επιτροπή Νηπιαγωγείου Δημοτικού Διαμερί¬ 
σματος Νικομηδινού» στο δήμο Απολλωνίας του Νο¬ 
μού Θεσσαλονίκης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

Ι.Τις διατάξεις του άρθρου 203 του Π.Δ. 410/1995 
(Δ.Κ.Κ.). 

2. Τις διατάξεις του άρθρου 5 του Ν. 1894/1990(ΦΕΚ 
110/Α/1990). 

3. Τις διατάξεις της παρ.10 του άρθρου 6 του Ν. 
2503/1997. 

4. Την αριθ. 156Β71999 απόφαση του δημοτικού συμ¬ 
βουλίου Απολλωνίας που αφορά τη σύσταση του παρα¬ 
πάνω νομικού προσώπου, αποφασίζουμε: 


1. Συστήνουμε δημοτικό νομικό πρόσωπο με την επω¬ 
νυμία «Σχολική Επιτροπή Νηπιαγωγείου Δημοτικού Δια¬ 
μερίσματος Νικομηδινού» στο δήμο Απολλωνίας του Νο¬ 
μού Θεσσαλονίκης. 

2. Σκοπός του νομικού προσώπου είναι: 

α) Η διαχείριση των πιστώσεων που διατίθενται για την 
κάλυψη των δαπανών λειτουργίας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αγοράς ανα¬ 
λωσίμων υλικών κ.λ.π. 
β) Η αμοιβή καθαριστριών. 

γ) Η εκτέλεση έργων για την επισκευή και συντήρηση 
των σχολείων και του κάθε είδους εξοπλισμού τους. 

δ) Η εισήγηση προς τη διεύθυνση πρωτοβάθμιας εκπαί¬ 
δευσης, για τον εφοδιασμό από τον Οργανισμό Σχολικών 
Κτιρίων, των σχολείων με έπιπλα και εξοπλιστικά είδη από 
το Υπουργείο Εθνικής Παιδείας και Θρησκευμάτων με βι¬ 
βλία για τις σχολικές βιβλιοθήκες. 

ε) Η διαχείριση των εσόδων από την ενδεχόμενη εκμε¬ 
τάλλευση των σχολικών κυλικείων και 
στ) Η λήψη κάθε άλλου μέτρου που κρίνεται αναγκαίο 
για τη στήριξη της διοικητικής λειτουργίας των σχολικών 
μονάδων. 

3. Το νομικό πρόσωπο διοικείται από διοικητικό συμ¬ 
βούλιο, σύμφωνα με τις διατάξεις της παρ. 3 του άρθρου 
203 του Δημοτικού και Κοινοτικού Κώδικα και της παρ. 8 
του άρθρου 5του Ν. 1894/1990. 

4. Πόροι του νομικού προσώπου είναι: 

α) Η ετήσια επιχορήγηση του δήμου Απολλωνίας 
β) Η ετήσια επιχορήγηση του κράτους, 
γ) Κάθε είδους εισφορές, δωρεές, κληρονομιές και κλη¬ 
ροδοσίες. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών, 
ε) Πρόσοδοι από την περιουσία του. 

5. Το νομικό πρόσωπο εκπροσωπείται στα δικαστήρια και 
σε κάθε δημόσια αρχή από τον πρόεδρο του διοικητικού 
συμβουλίου και όταν αυτός κωλύεται από τον αντιπρόεδρο. 

6. Κάλυψη δαπάνης: Από τις διατάξεις της απόφασης 
αυτής προκαλείται δαπάνη σε βάρος του προϋπολογι¬ 
σμού του δήμου Απολλωνίας που αντιστοιχεί σε ποσοστό 
της συνολικής δαπάνης ύφους 11.301.000 δρχ. που έχει 
εγγράφει στον Κ.Α. 212.1 του προϋπολογισμού έτους 
2000 για την επιχορήγηση των σχολείων και θα προσαρ¬ 
μόζεται ανάλογα στα επόμενα οικονομικά έτη. 


























1704 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Θεσσαλονίκη, 31 Δεκεμβρίου 1999 

Ο Γενικός Γραμματέας Περιφέρειας 
ΧΑΡΑΛΑΜΠΟΣ ΣΟΦΙΑΝΟΣ 

-♦- 

Αριθ. 35.455 (2) 

Σύσταση δημοτικού νομικού προσώπου με την επωνυμία 
«Σχολική Επιτροπή Νηπιαγωγείου Δημοτικού Διαμερί¬ 
σματος Στίβου» στο δήμο Απολλωνίας του Νομού 
Θεσσαλονίκης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 203 του Π.Δ. 410/1995 
(Δ.Κ.Κ.). 

2. Τις διατάξεις του άρθρου 5 του Ν. 1894/1990(ΦΕΚ 
110/Α/1990). 

3. Τις διατάξεις της παρ. 10 του άρθρου β του Ν. 
2503/1997. 

4. Την αριθ. 156Α71999 απόφαση του δημοτικού συμ¬ 
βουλίου Απολλωνίας που αφορά τη σύσταση του παρα¬ 
πάνω νομικού προσώπου, αποφασίζουμε: 

1. Συστήνουμε δημοτικό νομικό πρόσωπο με την επω¬ 
νυμία « Σχολική Επιτροπή Νηπιαγωγείου Δημοτικού Δια¬ 
μερίσματος Στίβου» στο δήμο Απολλωνίας του Νομού 
Θεσσαλονίκης. 

2. Σκοπός του νομικού προσώπου είναι: 

α) Η διαχείριση των πιστώσεων που διατίθενται για την 
κάλυψη των δαπανών λειτουργίας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αγοράς ανα¬ 
λωσίμων υλικών κ.λ.π. 
β) Η αμοιβή καθαριστριών. 

γ) Η εκτέλεση έργων για την επισκευή και συντήρηση 
των σχολείων και του κάθε είδους εξοπλισμού τους. 

δ) Η εισήγηση προς τη διεύθυνση πρωτοβάθμιας εκπαί¬ 
δευσης, για τον εφοδιασμό από τον Οργανισμό Σχολικών 
Κτιρίων, των σχολείων με έπιπλα και εξοπλιστικά είδη από 
το Υπουργείο Εθνικής Παιδείας και Θρησκευμάτων με βι¬ 
βλία για τις σχολικές βιβλιοθήκες. 

ε) Η διαχείριση των εσόδων από την ενδεχόμενη εκμε¬ 
τάλλευση των σχολικών κυλικείων και 
στ) Η λήψη κάθε άλλου μέτρου που κρίνεται αναγκαίο 
για τη στήριξη της διοικητικής λειτουργίας των σχολικών 
μονάδων. 

3. Το νομικό πρόσωπο διοικείται από διοικητικό συμ¬ 
βούλιο, σύμφωνα με τις διατάξεις της παρ. 3 του άρθρου 
203 του Δημοτικού και Κοινοτικού Κώδικα και της παρ. 8 
του άρθρου 5του Ν. 1894/1990. 

4. Πόροι του νομικού προσώπου είναι: 

α) Η ετήσια επιχορήγηση του δήμου Απολλωνίας 
β) Η ετήσια επιχορήγηση του κράτους, 
γ) Κάθε είδους εισφορές, δωρεές, κληρονομιές και κλη¬ 
ροδοσίες. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών, 
ε) Πρόσοδοι από την περιουσία του. 

5. Το νομικό πρόσωπο εκπροσωπείται στα δικαστήρια 
και σε κάθε δημόσια αρχή από τον πρόεδρο του διοικητι¬ 


κού συμβουλίου και όταν αυτός κωλύεται από τον αντι¬ 
πρόεδρο. 

6. Κάλυψη δαπάνης: Από τις διατάξεις της απόφασης 
αυτής προκαλείται δαπάνη σε βάρος του προϋπολογι¬ 
σμού του δήμου Απολλωνίας που αντιστοιχεί σε ποσοστό 
της συνολικής δαπάνης ύψους 11.301.000 δρχ. που έχει 
εγγράφει στον ΚΑ 212.1 του προϋπολογισμού έτους 2000 
για την επιχορήγηση των σχολείων και θα προσαρμόζεται 
ανάλογα στα επόμενα οικονομικά έτη. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Θεσσαλονίκη, 31 Δεκεμβρίου 1999 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΣΟΦΙΑΝΟΣ 

-♦- 

Αριθ. 35.451 (3) 

Σύσταση δημοτικού νομικού προσώπου με την επωνυμία 
«Σχολική Επιτροπή Νηπιαγωγείου Δημοτικού Διαμερί¬ 
σματος Περιστερώνα» στο δήμο Απολλωνίας του Νο¬ 
μού Θεσσαλονίκης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 203 του Π.Δ.410/1995 
(Δ.Κ.Κ.). 

2. Τις διατάξεις του άρθρου 5 του Ν.1894/1990(ΦΕΚ 
110/Α/1990). 

3. Τις διατάξεις της παρ.10 του άρθρου 6 του Ν. 
2503/1997. 

4. Την αριθ. 156/1999 απόφαση του δημοτικού συμβου¬ 
λίου Απολλωνίας που αφορά τη σύσταση του παραπάνω 
νομικού προσώπου, αποφασίζουμε: 

1. Συστήνουμε δημοτικό νομικό πρόσωπο με την επω¬ 
νυμία «Σχολική Επιτροπή Νηπιαγωγείου Δημοτικού Δια¬ 
μερίσματος Περιστερώνα» στο δήμο Απολλωνίαςτου Νο¬ 
μού Θεσσαλονίκης. 

2. Σκοπός του νομικού προσώπου είναι: 

α) Η διαχείριση των πιστώσεων που διατίθενται για την 
κάλυψη των δαπανών λειτουργίας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αγοράς ανα¬ 
λωσίμων υλικών κ.λ.π. 

β) Η αμοιβή καθαριστριών. 

γ) Η εκτέλεση έργων για την επισκευή και συντήρηση 
των σχολείων και του κάθε είδους εξοπλισμού τους. 

δ) Η εισήγηση προς τη διεύθυνση πρωτοβάθμιας εκπαί¬ 
δευσης, για τον εφοδιασμό από τον Οργανισμό Σχολικών 
Κτιρίων, των σχολείων με έπιπλα και εξοπλιστικά είδη από 
το Υπουργείο Εθνικής Παιδείας και Θρησκευμάτων με βι¬ 
βλία για τις σχολικές βιβλιοθήκες. 

ε) Η διαχείριση των εσόδων από την ενδεχόμενη εκμε¬ 
τάλλευση των σχολικών κυλικείων και 

στ) Η λήψη κάθε άλλου μέτρου που κρίνεται αναγκαίο 
για τη στήριξη της διοικητικής λειτουργίας των σχολικών 
μονάδων. 

3. Το νομικό πρόσωπο διοικείται από διοικητικό συμ¬ 
βούλιο, σύμφωνα με τις διατάξεις της παρ. 3 του άρθρου 
203 του Δημοτικού και Κοινοτικού Κώδικα και της παρ. 8 
του άρθρου 5 του Ν. 1894/1990. 

4. Πόροι του νομικού προσώπου είναι: 

α) Η ετήσια επιχορήγηση του δήμου Απολλωνίας 

β) Η ετήσια επιχορήγηση του κράτους. 

γ) Κάθε είδους εισφορές, δωρεές, κληρονομιές και κλη¬ 
ροδοσίες. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών. 

ε) Πρόσοδοι από την περιουσία του. 

5. Το νομικό πρόσωπο εκπροσωπείται στα δικαστήρια 
και σε κάθε δημόσια αρχή από τον πρόεδρο του διοικητι¬ 
κού συμβουλίου και όταν αυτός κωλύεται από τον αντι¬ 
πρόεδρο. 

6. Κάλυψη δαπάνης: Από τις διατάξεις της απόφασης 
αυτής προκαλείται δαπάνη σε βάρος του προϋπολογι¬ 
σμού του δήμου Απολλωνίας που αντιστοιχεί σε ποσοστό 
της συνολικής δαπάνης ύψους 11.301.000 δρχ. που έχει 
εγγράφει στον ΚΑ 212.1 του προϋπολογισμού έτους 2000 
για την επιχορήγηση των σχολείων και θα προσαρμόζεται 
ανάλογα στα επόμενα οικονομικά έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 31 Δεκεμβρίου 1999 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΣΟΦΙΑΝΟΣ 

-♦- 


Αριθ. Οικ. 506 (4) 

Ίδρυση Γ ραφείων ΤΥΔΚ στα Επαρχεία Κυκλάδων Μήλου, 
Νάξου και Θήρας και στα Επαρχεία Δωδεκανήσου Κα- 
λύμνου, Καρπάθου και Κω. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του δεύτερου εδαφίου της παρ. 1 του 
άρθρ. 2του Ν. 2503/97 «Διοίκηση, οργάνωση, στελέχωση 
της Περιφέρειας, ρύθμιση θεμάτων για την τοπική αυτο¬ 
διοίκηση και άλλες διατάξεις» 

2. Την ανάγκη προσαρμογής της οργάνωσης της Περι¬ 
φέρειας στις τοπικές συνθήκες και ιδιαιτερότητες 

3. Την ανάγκη της ταχείας προώθησης και παρακολού¬ 
θησης των έργων των ΟΤΑ. 

4. Το γεγονός ότι από την απόφαση αυτή δεν προκαλεί- 
ται δαπάνη σε βάρος του Κρατικού Προϋπολογισμού, 
αποφασίζουμε: 

1. Ιδρύουμε στα Επαρχεία Κυκλάδων Μήλου, Νάξου και 
Θήρας: 

- Γ ραφείο ΤΥΔΚ Μήλου 

- Γ ραφείο ΤΥΔΚ Νάξου 

- Γ ραφείο ΤΥΔΚ Θήρας 

Τα Γραφεία αποτελούν οργανωτικές μονάδες της 
Δ/νσης Τοπικής Αυτοδιοίκησης και Αποκέντρωσης της 
Περιφέρειας Νοτίου Αιγαίου και ασκούντις αρμοδιότητες 
του Τμήματος ΤΥΔΚ Κυκλάδων σε τοπικό επίπεδο. 

2. Ιδρύουμε στα Επαρχεία Δωδεκανήσου Καλύμνου, 
Καρπάθου και Κω: 

- Γ ραφείο ΤΥΔΚ Καλύμνου 

- Γ ραφείο ΤΥΔΚ Καρπάθου 

- Γ ραφείο ΤΥΔΚ Κω 

Τα Γραφεία αποτελούν οργανωτικές μονάδες της 
Δ/νσης Τοπικής Αυτοδιοίκησης και Διοίκησης Νομού Δω¬ 
δεκανήσου της Περιφέρειας Νοτίου Αιγαίου και ασκούν 


τις αρμοδιότητες του Τμήματος ΤΥΔΚ Δωδεκανήσου σε 
τοπικό επίπεδο. 

Η απόφασή μας αυτή να δημοσιευθεί στην Εφημερίδα 
της Κυβερνήσεως. 

Ερμούπολη, 18 Ιανουάριου 2000 

Ο Γενικός Γ ραμματέας Περιφέρειας 
ΠΑΝΑΓΙΩΤΗΣ ΣΑΛΤΟΥΡΟΣ 

-♦- 


Απόφαση 132 


(5) 


Σύσταση Νομαρχιακής Επιχείρησης με την επωνυμία 
«Νομαρχιακή Επιχείρηση Πολιτιστικής και Τουριστι¬ 
κής Ανάπτυξης Ν. Δράμας» (ΝΕΠΟΤΑ). 


ΤΟ ΝΟΜΑΡΧΙΑΚΟ ΣΥΜΒΟΥΛΙΟ ΔΡΑΜΑΣ 
(Συνεδρίαση 27.10.1999, θέμα 5) 

Έχοντας υπόψη: 

α)Τιςδιατάξειςτουάρθρου49παρ. Ι,περ.ιε, 75παρ. 1, 
76 και 81 του Π.Δ. 30/96 (Κώδικας Νομαρχιακής Αυτοδι¬ 
οίκησης), 

β) Τιςδιατάξειςτου Π.Δ. 331/1996, άρθρα 1 έως και 17 
(Σύσταση και λειτουργία αμιγών Νομαρχιακών επιχειρή¬ 
σεων) 

γ) Τις διατάξεις του Π.Δ.520/1988 
δ) Τις διατάξεις του άρθ. 35 και 291 παρ. 2, 5, 6, 7 και 8 
του Π.Δ. 410/95 (Δημοτικός και Κοινοτικός Κώδικας), 
ΟΜΟΦΩΝΑ ΑΠΟΦΑΣΙΖΕΙ 

ΤΗ ΣΥΣΤΑΣΗ ΑΜΙΓΟΥΣ ΝΟΜΑΡΧΙΑΚΗΣ ΕΠΙΧΕΙΡΗΣΗΣ 
με την επωνυμία 

ΝΟΜΑΡΧΙΑΚΗ ΕΠΙΧΕΙΡΗΣΗ ΠΟΛΙΤΙΣΤΙΚΗΣ ΚΑΙ 
ΤΟΥΡΙΣΤΙΚΗΣ ΑΝΑΠΤΥΞΗΣ Ν. ΔΡΑΜΑΣ (ΝΕΠΟΤΑ) 

Η οποία θα λειτουργεί με το παρακάτω καταστατικό, 
σύμφωνα μετιςπροαναφερθείσες διατάξεις: 

ΑΡΘΡΟ 1. 

ΜΟΡΦΗ - ΕΠΩΝΥΜΙΑ - ΕΔΡΑ 

Ιδρύεται αμιγής Νομαρχιακή επιχείρηση, Ιδιωτικού Δι¬ 
καίου, με την επωνυμία ΝΟΜΑΡΧΙΑΚΗ ΕΠΙΧΕΙΡΗΣΗ ΠΟ¬ 
ΛΙΤΙΣΤΙΚΗΣ ΚΑΙ ΤΟΥΡΙΣΤΙΚΗΣ ΑΝΑΠΤΥΞΗΣ Ν. ΔΡΑΜΑΣ 
(ΝΕΠΟΤΑ). 

Ο τίτλος αυτός απαγορεύεται να χρησιμοποιηθεί ως 
εταιρική επωνυμία, σήμα η διακριτικός τίτλος, οποιουδή- 
ποτε άλλου νομικού προσώπου. Η επιχείρηση έχει ως 
έδρα την πόλη της Δράμας. 

ΑΡΘΡΟ 2. 

ΣΚΟΠΟΙ-ΜΕΣΑ 

Σκοποί του Οργανισμού Πολιτιστικής και Τουριστικής 
Ανάπτυξης Ν.Δράμας είναι: 

1. Η ανάδειξη, διατήρηση και διάδοση της πολιτιστικής 
ταυτότητας και κληρονομιάς του Ν.Δράμας. 

2. Η καταγραφή και μελέτη των ιδιαίτερων πολιτισμικών 
στοιχείων της περιοχής. 

Οι προηγούμενοι παράγραφοι ειδικότερα αναφέρο- 
νται: 

α- στις λαογραφικές και άλλες μουσικές η εικαστικές 
δημιουργίες του Νομού 
(οικοτεχνία, τοπικά μουσεία, πανηγύρια κ.λ.π.) 
β- στα τοπικά ήθη και έθιμα 
γ- στα χρηστικά αντικείμενα του παρελθόντος 

δ- στα παραδοσιακά πολεοδομικά και αρχιτεκτονικά σύ¬ 
νολα 

ε- στην κοινωνικοοικονομική τους συγκρότηση και στην 
παραγωγική εξειδίκευση που τους διακρίνει 
στ- στα μεμονωμένα μνημεία 
ζ- στις εκκλησίες-μοναστηριακά συγκροτήματα 
η- στα αγροτικά-βιοτεχνικά συγκροτήματα παραδοσια¬ 
κής δομής και μορφής 

θ- στην προβολή των τοπικών προϊόντων (ξύλο, μάρμα¬ 
ρο, γεωργοκτηνοτροφικά προϊόντα κ.λ.π.). 

3. Η ενεργοποίηση και αξιοποίηση του υπάρχοντος αν¬ 
θρωπίνου δυναμικού 

4. Η ανάπτυξη πολιτιστικού τουρισμού στο Ν. Δράμας 
με έμφαση στις εναλλακτικές μορφές τουρισμού (αγρο- 
τουρισμό, θερμαντικό τουρισμό κ.λ.π.) 

5. Η ανάπτυξη πολιτιστικού τουρισμού ως εναλλακτική 
μορφή τουριστικής δραστηριότητας μέσω της οποίας 
αξιοποιείται ο πολιτιστικός πλούτος. 

6. Η ανάδειξη και αξιοποίηση του οικολογικού πλούτου 
της περιοχής με ταυτόχρονη διατήρηση και προστασία 
αυτού (αξιοποίηση τοπίων ιδιαίτερου κάλλους, δασικών 
και υδάτινων οικοσυστημάτων, χλωρίδας και πανίδας). 

7. Η οργάνωση κατάλληλης υποδομής, ένταξη των στοι¬ 
χείων πολιτικής σε συνεργασία με αρμόδιους κρατικούς 
και ιδιωτικούς φορείς (ΕΟΤ, ΟΤΑ, τουριστικά γραφεία, 
τοπικοί σύλλογοι κ.λ.π.) 

8. Η προώθηση έργων βελτίωσης και ανάπτυξης των 
υφισταμένων υποδομών για την παραγωγή και προβολή 
των πολιτιστικών - τουριστικών δραστηριοτήτων. 

9. Ο καταρτισμός και το συντονισμός κοινών προγραμ¬ 
μάτων δράσεων σε επίπεδο Νομού με τη συμμετοχή όλων 
των φορέων που εμπλέκονται στην πολιτιστική δημιουρ¬ 
γία. 

10. Η συμμετοχή και συμβολή στη διαμόρφωση και επε¬ 
ξεργασία προγραμμάτων αναπτυξιακής πολιτικής με ιδι¬ 
αίτερη έμφαση σε θέματα περιβάλλοντος ως βάση της 
φυσικής και πολιτιστικής κληρονομιάς του Ν. Δράμας. 

11. Η ενθάρρυνση συνεργασίας για ανταλλαγή τεχνο¬ 
γνωσίας σε θέματα διατήρησης πολιτιστικής κληρονο¬ 
μιάς. 

12. Η προώθηση πολιτιστικών ανταλλαγών. 

13. Η βελτίωση της πρόσβασης και παροχής πληροφο¬ 
ριών σε θέματα πολιτιστικής κληρονομιάς, η αξιοποίηση 
του Ευρωπαϊκού δυναμικού, η ενθάρρυνση συνεργασίας 
με Τρίτες χώρες. 

14. Η δημιουργία ενός εύχρηστου και πλούσιου ηλε¬ 
κτρονικού αρχείου με ιστορικές πολιτιστικές και οικοτου- 
ριστικές αξίες του Νομού. 

15. Η δημιουργία διαφημιστικού και γενικότερα πληρο¬ 
φοριακού υλικού της περιοχής ως οδηγού επισκευής , 
γνωριμίας και σεβασμού του φυσικού και ανθρωπογε- 
νούς περιβάλλοντος. 

16. Η Τηλεματική Οργάνωση διακοπών. 

17. Η σύνδεση με το ίηΐθίτίθί και προβολή μέσω αυτού 
του Νομού (Τουριστικές πληροφορίες) και των τοπικών 
του προϊόντων. Μέσα για την επίτευξη των παραπάνω εί¬ 
ναι: 

* Η διοργάνωση εκδηλώσεων και συναντήσεων επί πό¬ 
σης φύσης θεμάτων πολιτιστικού τουριστικού περιεχομέ¬ 
νου που αφορούν η ενδιαφέρουν τον Ν.Δράμας. 

* Η συνεργασία με άλλους πολιτιστικούς - τουριστικούς 
οργανισμούς στο χώρο της πρωτοβάθμιας και δευτερο¬ 
βάθμιας Τοπικής Αυτοδιοίκησης Ν. Δράμας χωρίς να 


τους υποκαθιστά στις δραστηριότητες τους, αλλά και με 
αντίστοιχους οργανισμούς στον ελλαδικό χώρο, για δρα¬ 
στηριότητες που προάγουν κοινούς σκοπούς της περιο¬ 
χής αλλά και του ευρύτερου χώρου της. 

* Η ίδρυση και λειτουργία πολιτιστικών πυρήνων του 
Οργανισμού Πολιτιστικής - Τουριστικής Ανάπτυξης προ¬ 
σαρμοσμένων στις ανάγκες και ιδιαιτερότητες γεωγρα¬ 
φικών περιοχών του Νομού. 

* Εκδόσεις 

* Οποιοδήποτε άλλο μέσο που προωθεί τους σκοπούς 
του Οργανισμού Πολιτιστικής Τουριστικής Ανάπτυξης 
του Ν. Δράμας. 

ΑΡΘΡΟ 3 

Διάρκεια της επιχείρησης ορίζεται σε 50 έτη. 

ΑΡΘΡΟ 4 

ΚΕΦΑΛΑΙΟ- ΠΟΡΟΙ 

Το αρχικό κεφάλαιο της εταιρίας ανέρχεται στο ποσό 
των 10.000.000 δρχ. που διαθέτει το Νομαρχιακό Διαμέ¬ 
ρισμα Δράμας. 

Οι πόροι και τα περιουσιακά στοιχεία του Οργανισμού 
Πολιτιστικής και Τουριστικής Ανάπτυξης Ν. Δράμας συνί- 
σταται: 

* Σε θεσμοθετημένους πόρους από τη Νομαρχιακή Αυ¬ 
τοδιοίκηση και ετήσιες επιχορηγήσεις εκ μέρους του Ελ¬ 
ληνικού Δημοσίου. 

* Στις επιχορηγήσεις εκ μέρους της Ευρωπαϊκής Ένω¬ 
σης και κάθε άλλου κρατικού και Διεθνούς Οργανισμού. 

* Στις χορηγίες για συγκεκριμένες δραστηριότητες από 
δημόσιους ή ιδιωτικούς φορείς. 

* Στις δωρεές, κληροδοσίες και κληρονομιές και τα εξ 
αυτών εισοδήματα. 

* Στα έσοδα από παροχές υπηρεσιών από τον Οργανι¬ 
σμό και την διάθεση των προϊόντων της επιχείρησης. 

* Στους τόκους από τις καταθέσεις του σε Τράπεζες ή 
άλλους πιστωτικούς οργανισμούς. 

* Σε οποιοδήποτε άλλο έσοδο μπορεί να προκύψει από 
τις δραστηριότητες του. 

ΑΡΘΡΟ 5 

Η ευθύνη της Νομαρχιακής Αυτοδιοίκησης περιορίζε¬ 
ται στο ποσό της συμμετοχής της στο κεφάλαιο της επι¬ 
χείρησης. 

ΑΡΘΡΟ 6 

ΟΡΓΑΝΑ ΤΗΣ ΕΠΙΧΕΙΡΗΣΗΣ 

α. Το διοικητικό συμβούλιο. 

β. Πρόεδρος του διοικητικού συμβουλίου. 

ΑΡΘΡΟ 7 

ΔΙΟΙΚΗΤΙΚΟ ΣΥΜΒΟΥΛΙΟ- ΣΥΝΘΕΣΗ- ΣΥΓΚΡΟΤΗΣΗ 

1. Το διοικητικό συμβούλιο αποτελείται από εννέα μέλη, 
τα οποία ορίζονται, από το νομαρχιακό συμβούλιο. Από τα 
μέλη αυτά, τουλάχιστον τα πέντε είναι αιρετοί εκπρόσω¬ 
ποι της νομαρχιακής αυτοδιοίκησης, εκ των οποίων τα 
δύο από τη μειοψηφία, ένα εκπρόσωπος των εργαζομέ¬ 
νων στην επιχείρηση, αν αυτή απασχολεί περισσότερους 
από είκοσι εργαζομένους, και ένας εκπρόσωπος κοινωνι¬ 
κού φορέα της περιοχής. Τα υπόλοιπα μέλη είναι δημότες 
ή κάτοικοι δήμου ή κοινότητας της περιφέρειας της νο¬ 
μαρχιακής αυτοδιοίκησης ή του νομαρχιακού διαμερί¬ 
σματος των οποίων η επαγγελματική ή επιστημονική δρα- 

στηριότητα είναι συναφείς προς το αντικείμενο της επι¬ 
χείρησης. 

Επίσης το νομαρχιακό συμβούλιο ορίζει πέντε αναπλη¬ 
ρωματικά μέλη έκτων οποίων τρία είναι μέλη του νομαρ¬ 
χιακού συμβουλίου, ένα είναι εκπρόσωπος κοινωνικού 
φορέα και ένα είναι εκπρόσωπος των εργαζομένων. Τα εν 
λόγω τρία αναπληρωματικά μέλη ενώ τα άλλα δύο ανα¬ 
πληρωματικά μέλη αναπληρώνουν τα λοιπάτακτικά μέλη. 

2. Οι εκπρόσωποι των εργαζομένων εκλέγονται από τη 
γενική τους συνέλευση, που συγκαλείται από το διοικητι¬ 
κό συμβούλιο του συλλόγου των εργαζομένων στην επι¬ 
χείρηση , μέσα σε δεκαπέντε μέρες από τότε που θα πάρει 
τη σχετική γραπτή πρόσκληση του προέδρου του διοικη¬ 
τικού συμβουλίου της επιχείρησης. 

Σε περίπτωση που δεν υπάρχει σύλλογος των εργαζο¬ 
μένων ή δεν υπάρχει ενιαίος σύλλογος, ο πρόεδρος του 
διοικητικού συμβουλίου της επιχείρησης συγκαλεί όλους 
τους εργαζομένους σε γενική συνέλευση με σκοπό την 
εκλογή των εκπροσώπων των εργαζομένων, με ειδικό κα¬ 
νονισμό, ρυθμίζει τα σχετικά με τη σύγκληση της γενικής 
συνέλευσης καιτοντρόπο εκλογής των εκπροσώπων των 
εργαζομένων. 

Πάντως σε περίπτωση παράλειψης του προέδρου του 
διοικητικού συμβουλίου της επιχείρησης να απευθύνει τη 
σχετική πρόσκληση προς το σύλλογο των εργαζομένων ή 
να συγκαλέσει τους εργαζομένους της επιχείρησης σε 
γενική συνέλευση, οι εργαζόμενοι μπορούν να ενεργή¬ 
σουν σχετικά καιχωρίςτηνπρόσκλησητουπροέδρουτου 
διοικητικού συμβουλίου της επιχείρησης. 

3. Τον κοινωνικό φορέα που θα εκπροσωπηθεί στο διοι¬ 
κητικό συμβούλιο της επιχείρησης επιλέγει το νομαρχια¬ 
κό συμβούλιο και είναι κατά προτίμηση συνεταιρισμός κα¬ 
τοίκων της περιφέρειας της νομαρχιακής αυτοδιοίκησης 
ή του νομαρχιακού διαμερίσματος που εκπροσωπεί τους 
καταναλωτές των προϊόντων (αγοραστές ή χρήστες) ή 
τους χρήστες των έργων ή υπηρεσιών της επιχείρησης 
άλλος κοινωνικός φορέας που τα μέλη του εξυπηρετού¬ 
νται ή επηρεάζονται από τη δραστηριότητα αυτής της επι¬ 
χείρησης. Αν δεν υπάρχει τέτοιος συνεταιρισμός ή άλλος 
κοινωνικός φορέας στην περιφέρεια της νομαρχιακής αυ¬ 
τοδιοίκησης ή του νομαρχιακού διαμερίσματος, τότε το 
νομαρχιακό συμβούλιο επιλέγει παραπλήσιο φορέα. 

Ο εκπρόσωπος του κοινωνικού φορέα στο διοικητικό 
συμβούλιο της επιχείρησης ορίζεται με απόφαση του δι¬ 
οικητικού συμβουλίου του κοινωνικού φορέα σε τριάντα 
μέρες από την κοινοποίηση της σχετικής πρόσκλησης 
του Νομάρχη. 

Ανπαρέλθει άπρακτη η προθεσμία αυτή, το νομαρχιακό 
συμβούλιο μπορεί να επιλέξει άλλον κοινωνικό φορέα 
προς εκπροσώπηση στο διοικητικό συμβούλιο με τα ίδια 
κριτήρια και διαδικασίες. 

Στο διοικητικό συμβούλιο μπορεί να εκπροσωπηθούν 
περισσότεροι από έναν κοινωνικοί φορείς. 

4. Μέλη του διοικητικού συμβουλίου δεν μπορούν να εί¬ 
ναι επιχειρηματίες ή μέλη του διοικητικού συμβουλίου ή 
διευθυντές επιχειρήσεων, που συνδέονται με την επιχεί¬ 
ρηση με σύμβαση έργου ή είναι προμηθευτές της επιχεί¬ 
ρησης ή έχουν αντικείμενο όμοιο ή συναφές προς αυτό 
της επιχείρησης. 

Το κώλυμα αυτό δεν ισχύει αν επιχείρηση αυτή είναι επί¬ 
σης επιχείρηση νομαρχιακής αυτοδιοίκησης ή νομαρχια¬ 
κού διαμερίσματος. 


ΑΡΘΡΟ 8 

ΘΗΤΕΙΑ - ΑΝΤΙΚΑΤΑΣΤΑΣΗ - ΑΝΑΠΛΗΡΩΣΗ 

1. Η θητεία του διοικητικού συμβουλίου ακολουθεί τη 
νομαρχιακή περίοδο και σε κάθε περίπτωση λήγει το αρ¬ 
γότερο τρεις μήνες μετά την εγκατάσταση του νομαρχια¬ 
κού συμβουλίου. 

2. Σε περίπτωση που για οποιοδήποτε λόγο δεν ορι¬ 
στούν τα μέλη του διοικητικού συμβουλίου της επιχείρη¬ 
σης από το νέο νομαρχιακό συμβούλιο παρατείνεται η θη¬ 
τεία του διοικητικού συμβουλίου μέχρι να οριστούν αυτά. 

3. Τα μέλη του διοικητικού συμβουλίου μπορεί να αντι- 
κατασταθούν κατά τη διάρκεια της θητείας τους για απο- 
χρώντα λόγο με απόφαση του νομαρχιακού συμβουλίου 
που τα έχει ορίσει, η οποία λαμβάνεται με την απόλυτη 
πλειοψηφία του νόμιμου αριθμού των μελών του. Ειδικά 
για την αντικατάσταση των εκπροσώπων των εργαζομέ¬ 
νων και του κοινωνικού φορέα της περιοχής απαιτείται η 
σύμφωνη γνώμη του οργάνου που τους πρότεινε. 

4. Αν τα μέλη του διοικητικού συμβουλίου δεν δεχθούν 
τον ορισμό τους, μέσα σε τριάντα μέρες από την επίδοση 
του σχετικού εγγράφου, ή παραιτηθούν ή πεθάνουν ή 
αντικατασταθούν ή αν παραμείνουν κενές θέσεις μελών 
για οποιοδήποτε άλλο λόγο, αντικαθίστανται από τα ανα¬ 
πληρωματικά μέλη του διοικητικού συμβουλίου, με την 
σειρά που αυτά έχουν ορισθεί, με πράξη του Νομαρχια¬ 
κού συμβουλίου. Εάν και τα αναπληρωματικά μέλη εξα¬ 
ντληθούν, το διοικητικό συμβούλιο, μέχρι να ορισθούν οι 
αντικαταστάτες τους, λειτουργεί νόμιμα με την ελλιπή 
σύνθεση του, που δεν μπορεί πάντως μα είναι μικρότερη 
από τον αριθμό των μελών που χρειάζεται για την απαρ¬ 
τία. Νόμιμα επίσης λειτουργεί το διοικητικό συμβούλιο 
μέχρι να οριστούν οι εκπρόσωποι των εργαζομένων και 
του κοινωνικού φορέα της περιοχής. 

5. Μέλος του διοικητικού συμβουλίου που απουσιάζει 
αδικαιολόγητα από τις συνεδριάσεις του διοικητικού 
συμβουλίου επί διάστημα μεγαλύτερο των τριών μηνών 
θεωρείται ότι παραιτήθηκε και αντικαθίσταται με απόφα¬ 
ση του νομαρχιακού συμβουλίου. 

ΑΡΘΡΟ 9 

ΣΥΓΚΛΗΣΗ - ΑΠΑΡΤΙΑ - ΛΗΨΗ ΑΠΟΦΑΣΕΩΝ 

1. Το διοικητικό συμβούλιο συνέρχεται τακτικά τουλάχι¬ 
στο μία φορά το μήνα και έκτακτα όταν οι υποθέσεις της 
επιχείρησης το απαιτούν. Το διοικητικό συμβούλιο συ- 
γκαλείται από τον πρόεδρό του, ο οποίος υποχρεώνεται 
αν το συγκαλέσει και όταν το ζητήσουν το ένα τρίτο των 
μελών του ή ο Νομάρχης ή το νομαρχιακό συμβούλιο, οι 
οποίοι ορίζουν ταυτόχρονα και το σκοπό της σύγκλησης. 

2. Το διοικητικό συμβούλιο συνεδριάζει στην έδρα της 
επιχείρησης και βρίσκεται σε απαρτία εφόσον ο αριθμός 
των παρόντων είναι μεγαλύτερος από το μισό του νόμι¬ 
μου αριθμού των μελών του. 

3. Οι αποφάσεις του διοικητικού συμβουλίου λαμβάνο- 
μαι με την απόλυτη πλειοψηφία των παρόντων και σε πε¬ 
ρίπτωση ισοψηφία επικρατεί η ψήφος του προέδρου. 

Η ψηφοφορία αν υπάρχει ιδιαίτερος λόγος και ζητηθεί 
από δύο μέλη του συμβουλίου. 

4. Για τις συνεδριάσεις του διοικητικού συμβουλίου τη¬ 
ρούνται πρακτικά σε ειδικό βιβλίο. Τα πρακτικά υπογρά¬ 
φονται από τον πρόεδρο και τα μέλη του συ μβουλίου που 

είναι παρόντα στη συνεδρίαση. Τα πρακτικά τηρούνται 
από υπάλληλο της επιχείρησης που ορίζεται με απόφαση 
του συμβουλίου. 

ΑΡΘΡΟ 10 

ΑΡΜΟΔΙΟΤΗΤΕΣ ΔΙΟΙΚΗΤΙΚΟΥ ΣΥΜΒΟΥΛΙΟΥ 

Το διοικητικό συμβούλιο διοικεί και διαχειρίζεται τις 
υποθέσεις που αφορούν την επιχείρηση εκτός από τις πε¬ 
ριπτώσεις που αρμόδιο είναι το νομαρχιακό συμβούλιο, 
και ιδιαίτερα: 

α) Διορίζει και απολύει το υπαλληλικό και εργατοτεχνι- 
κό προσωπικό και αποφασίζει για όλες τις μεταβολές της 
υπηρεσιακής του κατάστασης. 

6) Ψηφίζει τον προϋπολογισμό , εγκρίνει το ισολογισμό 
και καταρτίσει την έκθεση πεπραγμένων στο τέλος κάθε 
διαχειριστικής χρήσης. 

γ) Καθορίζει τις τιμές και τους όρους για τη διάθεση των 
προϊόντων της επιχείρησης ή για τη χρήση των υπηρε¬ 
σιών της. 

δ) Αποφασίζει για τον τρόπο ανάθεσης των μελετών, 
εκτέλεσης των έργων και διενέργειας των προμηθειών. 
Αναθέτει τη σύνταξη των μελετών και την εκτέλεση των 
έργων και εγκρίνειτις μελέτες και τις προμήθειες όπως ει¬ 
δικότερα ορίζεται στο σχετικό κανονισμό. 

ε) Αποφασίζει για την αγορά και την μίσθωση ακινήτων 
και κινητών που είναι χρήσιμα στην επιχείρηση και την εκ¬ 
ποίηση, εκμίσθωση και γενικότερα εκμετάλλευση ακινή¬ 
των και κινητών που ανήκουν στην επιχείρηση. 

στ) Αποφασίζει την άσκηση και παραίτηση από οποιο- 
δήποτε ένδικο μέσο ενώπιον οποιουδήποτε Δικαστηρίου 
και διοικητικής αρχής, καθώς και τα σχετικά με δικαστι¬ 
κούς και εξώδικους συμβιβασμούς. 

ζ) Αποφασίζει τη σύναψη κάθε φύσης δανείων, και μπο¬ 
ρεί για ασφάλειάτους να εκχωρείτο σύνολο ή μέρος από 
τις προόδους της επιχείρησης, και αποφασίζει την παρο¬ 
χή δικαιωμάτων υποθήκης σε ακίνητά της. 

η) Γνωμοδοτεί για όλα τα θέματα που αφορούν την επι¬ 
χείρηση, εφόσοντα θέματα αυτά ανήκουν στην αποφασι¬ 
στική αρμοδιότητα του Νομαρχιακού συμβουλίου. 

ΑΡΘΡΟ 11 

ΕΠΟΠΤΕΙΑ 

1. Το διοικητικό συμβούλιο στέλνει όλες τις αποφάσεις 
του, το αργότερο εντός δέκα ημερών από την έκδοσή 
τους στη Νομαρχιακή αυτοδιοίκηση ή το νομαρχιακό δια¬ 
μέρισμα στην οποία ανήκει η επιχείρηση ή που συμμετέ¬ 
χει στην επιχείρηση για ενημέρωση των οργάνων τους. 

2. Οι αποφάσεις του διοικητικού συμβουλίου της επιχεί¬ 
ρησης εγκρίνονται από το νομαρχιακό συμβούλιο αν αφο¬ 
ρούν: 

α) Την ψήφιση του προϋπολογισμού της επιχείρησης 
και τις μεταβολές του. 

β) Την αγορά ή εκποίηση ακινήτων ή την επιβάρυνση αυ¬ 
τών με εμπράγματα δικαιώματα. Δεν απαιτείται έγκριση 
αν πρόκειται για αγορά και πώληση ακινήτων από επιχει¬ 
ρήσεις οικιστικής δραστηριότητας. 

γ) Τη διάθεση των καθαρών κερδών, σύ μφωνα με το άρ¬ 
θρο 10. 

δ) Τα επενδυτικά προγράμματα της επιχείρησης. 

3. Το νομαρχιακό συμβούλιο εγκρίνει τον ισολογισμό 
και την έκθεση πεπραγμένων. Επίσης, μπορεί να αποφα¬ 
σίσει την διενέργεια έκτακτου διαχειριστικού ελέγχου 


από τα πρόσωπα που ορίζονται στην παράγραφο 2 του 
άρθρου 11 

4. Η έγκριση των αποφάσεων του διοικητικού συμβου¬ 
λίου επιχείρησης από το νομαρχιακό συμβούλιο, γίνεται 
μέσα σε αποκλειστική προθεσμία ενός μηνός από τότε 
που θα του κοινοποιηθούν, οι αποφάσεις αυτές. Αν περά¬ 
σει η προθεσμία αυτή χωρίς να έχει εκδοθεί απόφαση του 
νομαρχιακού συμβουλίου, θεωρείται ότι η απόφαση του 
διοικητικού συμβουλίου της επιχείρησης έχει εγκριθεί. 

ΑΡΘΡΟ 12 

1. Α) Το νομαρχιακό συμβούλιο ορίζει από τα μέλη του 
Δ.Σ. της επιχείρησης, τον Πρόεδρο και τον Αντιπρόεδρο 
της επιχείρησης, οι οποίοι είναι αντίστοιχα Πρόεδρος και 
Αντιπρόεδρος του Διοικητικού Συμβουλίου της. 

Β) Πρόεδρος του Δ.Σ. είναι ένας από τους συμμετέχο- 
ντες στο Δ.Σ. έκτων συμβούλωντηςπλειοψηφίαςτου Νο¬ 
μαρχιακού Συμβουλίου. Αντιπρόεδρος ένας από τους 
συμμετέχοντες στο Δ.Σ. από την μειοψηφία του Νομαρ¬ 
χιακού Συμβουλίου. 

2.0 Πρόεδροςτου Δ.Σ. εκπροσωπείτηνεπιχείρηση στα 
Δικαστήρια και σε κάθε αρχή και δίνει τους όρκους που 
επιβάλλεται. Επίσης μπορεί σε περίπτωση κινδύνου από 
αναβολή χωρίς απόφαση του Δ.Σ. να εγείρει και ανα¬ 
κρούει αγωγές και να ασκεί ένδικα μέσα, να διορίζει πλη¬ 
ρεξουσίους και να προβαίνει σε κάθε δικαστική ή εξώδικη 
πράξη που προστατεύει τα συμφέροντα της επιχείρησης. 

Τις πράξεις αυτές υποβάλλει αμέσως στο Δ.Σ. 

Ο Πρόεδρος υπογράφει τις συμβάσεις που συνάπτει η 
επιχείρηση. 

Τον Πρόεδρο αναπληρώνει στα καθήκοντά του ο Αντι¬ 
πρόεδρος. 

ΑΡΘΡΟ 13 

Απασχόληση μελών του Διοικητικού Συμβουλίου - Διευ¬ 
θυντής 

1. Με απόφαση του Νομαρχιακού Συμβουλίου, που λαμ- 
βάνεται ύστερα από πρόταση του Δ.Σ. της επιχείρησης, 
μπορεί να ορίζεται η μερική ή η πλήρης απασχόληση μέ¬ 
χρι του ενός τετάρτου των μελών του Δ.Σ. στην επιχείρη¬ 
ση με αμοιβή. 

Στην ίδια απόφαση καθορίζονται τα μέλη που θα απα¬ 
σχοληθούν, οι αρμοδιότητες και η αμοιβή τους για την 
πρόσθετη αυτή απασχόληση τους. Αν το ένα τέταρτο των 
μελών δεν είναι ακέραιος αριθμός, το κλάσμα που προκύ¬ 
πτει στρογγυλεύετε προς τα πάνω. 

2. Για την αποτελεσματικότερη λειτουργία της επιχεί¬ 
ρησης, μπορεί το Δ.Σ. να αναθέτει με απόφασή του την 
άσκηση του συνόλου ή μέρους των αρμοδιοτήτων του, 
εκτός των περιπτώσεων α’, β’, γ’, ε’, και ζ’, του άρθρου 10 
του παρόντος , στον Πρόεδρο, στον Διευθυντή, στους 
υπεύθυνους των λειτουργικών μονάδων της επιχείρησης 
και σε άλλα όργανα αυτής. 

3. Με απόφαση του Δ. Σ. της επιχείρησης μπορεί να 
προσλαμβάνεται διευθυντής αυτής ή να ορίζεται ως διευ¬ 
θυντής ένα από τα μέλη του. Στον κανονισμό προσωπικού 
καθορίζονται τα προσόντα που πρέπει να έχει ο Διευθυ¬ 
ντής της επιχείρησης. 

ΑΡΘΡΟ 14 
ΑΠΟΖΗΜΙΩΣΕΙΣ 

1. Στον Πρόεδρο και τον Αντιπρόεδρο του Δ.Σ. της επι¬ 
χείρησης , μπορεί να καταβάλλεται αποζημίωση για τις 

υπηρεσίες που παρέχουν στην επιχείρηση. Η αποζημίω¬ 
ση ορίζεται με απόφαση του Νομαρχιακού Συμβουλίου, 
ύστερα από πρόταση του Δ.Σ. της επιχείρησης. 

2. Με την ίδια διαδικασία μπορεί να καταβάλλεται απο¬ 
ζημίωση στα μέλη του Διοικητικού Συμβουλίου για την 
συμμετοχή τους στις συνεδριάσεις του. 

3. Για τον καθορισμό των ανωτέρω αποζημιώσεων λαμ- 
βάνεται υπόψη η οικονομική δυνατότητα της επιχείρη¬ 
σης. 

ΑΡΘΡΟ 15 

ΔΙΑΧΕΙΡΙΣΗ-ΔΙΑΘΕΣΗ ΕΣΟΔΩΝ 

1. Η διαχείριση της επιχείρησης γίνεται σύμφωνα με ιδι¬ 
αίτερο προϋπολογισμό εσόδων και εξόδων και είναι ανε¬ 
ξάρτητη από τη διαχείριση του Νομαρχιακού Δράμας. 

Το οικονομικό έτος της διαχείρισης της επιχείρησης συ¬ 
μπίπτει με το ημερολογιακό έτος. 

2. Με απόφαση του Δ.Σ. της επιχείρησης, που εγκρίνε- 
ται από το Νομαρχιακό Συμβούλιο, τα καθαρά κέρδη που 
προκύπτουν από την διαχείριση, μετά την αφαίρεση των 
αποσβέσεων και την δημιουργία του απαραίτητου αποθε- 
ματικού, το ύγος του οποίου ως ποσοστό από των κερ¬ 
δών, ορίζεται με απόφαση του Νομαρχιακού Συμβουλίου, 
μπορεί να διατίθενται για την βελτίωση ή την επέκταση 
των εγκαταστάσεων της επιχείρησης ή να διατίθενται στο 
Νομαρχιακό Διαμέρισμα Δράμας, για την εκπλήρωση κοι¬ 
νωφελών σκοπών. 

3. Με την ίδια απόφαση το Δ.Σ. της επιχείρησης εκτιμώ¬ 
ντας τους στόχους, την αποδοτικότητα και την παραγω¬ 
γικότητά της, μπορεί να κρατήσει μέχρι είκοσι πέντε στα 
εκατό (25%) από τα καθαρά κέρδη, σε ιδιαίτερο λογαρια¬ 
σμό για την παροχή κινήτρων στους εργαζόμενους, με 
την μορφή πρόσθετων υλικών αμοιβών. Τα κριτήρια και η 
διαδικασία καταβολής των αμοιβών αυτών και κάθε ανα¬ 
γκαία λεπτομέρεια καθορίζονται στον κανονισμό προσω¬ 
πικού. Οι πρόσθετες αυτές αμοιβές δεν αποτελούν τακτι¬ 
κές αποδοχές κατά την έννοια των διατάσεων της εργατι¬ 
κής νομοθεσίας. 

4. Μετά από σχετική απόφαση του Νομαρχιακού Συμ¬ 
βουλίου η εκπλήρωση των κοινωφελών σκοπών της παρ. 
2 του άρθρου αυτού μπορεί να γίνει από την ίδια την επι¬ 
χείρηση, για λογαριασμό της Νομαρχίας Δράμας. 

ΑΡΘΡΟ 16 

ΤΑΜΕΙΑΚΗ ΥΠΗΡΕΣΙΑ- ΔΙΑΧΕΙΡΙΣΤΙΚΟΣ ΕΛΕΓΧΟΣ 

1. Η Ταμειακή υπηρεσία της επιχείρησης είναι ανεξάρ¬ 
τητη, από την Ταμειακή υπηρεσία της Νομαρχίας Δρά- 
μας. 

2. Ο τακτικός διαχειριστικός έλεγχος των επιχειρήσεων 
γίνεται από δύο ελεγκτές, οι οποίοι διορίζονται από το Νο¬ 
μαρχιακό Συμβούλιο στην αρχή κάθε ημερολογιακού 
έτους. Με την ίδια απόφαση ορίζεται και η αμοιβή τους. 

Ως ελεγκτές ορίζονται ορκωτοί ελεγκτές ή πρόσωπα 
που έχουν το δικαίωμα να οριστούν ελεγκτές σε ανώνυμη 
εταιρία. 

3. Με απόφαση του Γενικού Γραμματέα της Περιφέρει¬ 
ας, εφόσον συντρέχει ειδική περίπτωση, μπορεί να ενερ- 
γείται έκτακτος διαχειριστικός έλεγχος της επιχειρήσεως 
από ορκωτούς ελεγκτές, που ορίζονται από τον Γενικό 
Γ ραμματέα της Περιφέρειας. Με την ίδια απόφαση ορίζε¬ 
ται και η αμοιβή τους, η οποία βαρύνει τον προϋπολογι¬ 
σμό της επιχείρησης. 


4. Στην επιχείρηση γίνονται αποσβέσεις μετά ποσοστά 
που ορίζει η φορολογική νομοθεσία. 

5. Οι διατάξεις του Π.Δ. 520/1988 «Βιβλία και στοιχεία 
που πρέπει να τηρούνται από τις αμιγείς δημοτικές και 
κοινοτικές επιχειρήσεις», εφαρμόζονται και στην παρού¬ 
σα επιχείρηση. 

ΑΡΘΡΟ 17 

ΚΑΝΟΝΙΣΜΟΙ - ΠΡΟΣΩΠΙΚΟ 

1. Οι κανονισμοί που συντάσσονται από το Διοικητικό 
Συμβούλιο της επιχείρησης και εγκρίνονται από το νο¬ 
μαρχιακό συμβούλιο είναι: 

α) Ο εσωτερικός κανονισμός υπηρεσιών με τον οποίο 
καθορίζονται η οργάνωση, η διάρθρωση και οι αρμοδιό¬ 
τητες των υπηρεσιών της επιχείρησης και το ανώτατο 
όριο του αριθμού του προσωπικού, όπως αυτό προβλέ- 
πεται από την οικονομοτεχνική μελέτη σύστασης της επι¬ 
χείρησης. Τροποποίηση του Κανονισμού, που συνεπάγε¬ 
ται αύξηση του αριθμού του προσωπικού της επιχείρη¬ 
σης, μπορεί να γίνει με απόφαση του Δ.Σ. αυτής, ύστερα 
από οικονομοτεχνική μελέτη, μετά την παρέλευση τριε¬ 
τίας από την έναρξη λειτουργίας της ή τηντελευταία τρο¬ 
ποποίηση του κανονισμού. 

2. Από το Δ.Σ. της επιχείρησης συντάσσεται κανονισμός 
προσωπικού. Με αυτόν καθορίζονται οι κανόνες που διέ- 
πουν την πρόσληψη, τα προσόντα του προσωπικού, την 
εξέλιξή του, το μισθολογικό και το πειθαρχικό του δίκαιο. 

3. Το προσωπικό της επιχείρησης συνδέεται με αυτή με 
σχέση εργασίας ιδιωτικού δικαίου. 

4. Με απόφαση του Δ.Σ. της επιχείρησης μπορεί να συ- 
ντάσσονται και άλλοι κανονισμοί, που κρίνονται απαραί¬ 
τητοι για την λειτουργία της επιχείρησης, πέραν όσων 
αναφέρονται στις διατάξεις του παρόντος διατάγματος. 

ΑΡΘΡΟ 18 

ΠΡΟΓΡΑΜΜΑ ΕΠΙΜΟΡΦΩΣΗΣ ΕΡΓΑΖΟΜΕΝΩΝ 

Στα πλαίσια των οικονομικών δυνατοτήτων της επιχεί¬ 
ρησης, το Διοικητικό της Συμβούλιο, μπορεί να καταρτίζει 
και χρηματοδοτεί κάθε χρόνο πρόγραμμα επιμόρφωσης 
των εργαζομένων στην επιχείρηση. Στα θέματα της επι¬ 
μόρφωσης περιλαμβάνονται η οργάνωση και διοίκηση 
επιχειρήσεων και οι σύγχρονες επιστημονικές και τεχνο¬ 
λογικές εξελίξεις στους τομείς δραστηριότητας της επι¬ 
χείρησης, με σκοπό την αύξηση της παραγωγικότητας 
και αποδοτικότητας της επιχείρησης, καθώς και την ου¬ 
σιαστική συμμετοχή των εργαζομένων στην διοίκησή της. 

Το πρόγραμμα επιμόρφωσης μπορεί να εντάσσεται σε 
ανάλογα προγράμματα φορέων του δημοσίου ή του ιδιω¬ 
τικού τομέα ή σε κοινά προγράμματα φορέων του δημο¬ 
σίου ή του ιδιωτικού τομέα ή σε κοινά προγράμματα των 
επιχειρήσεων των οργανισμών Τοπικής Αυτοδιοίκησης. 

Το πρόγραμμα επιμόρφωσης μπορεί να περιλαμβάνει 
και την παροχή εκπαιδευτικών αδειών για την παρακο¬ 
λούθηση των σεμιναρίων και την πρακτική άσκηση των 
εργαζομένων. 

ΑΡΘΡΟ 19 

ΔΗΜΟΣΙΟΤΗΤΑ ΕΝΗΜΕΡΩΣΗ 

1. Το Δ.Σ. της επιχείρησης φροντίζει για την εξασφάλι¬ 
ση της δημοσιότητας των διαδικασιών και της λειτουρ¬ 
γίας της επιχείρησης με διάφορα μέτρα, όπως είναι η ενη¬ 
μέρωση των κατοίκων με την έκδοση ενημερωτικού φυλ¬ 
λαδίου που περιέχει τον προγραμματισμό, τον 

προϋπολογισμό, τον ισολογισμό και άλλα στοιχεία από 
την δραστηριότητα της επιχείρησης, η δημοσιότητα στην 
διαδικασία πρόσληγης προσωπικού, προμηθειών και 
ανάθεσης μελετών ή έργων. 

2. Δεν δημοσιεύονται στοιχεία της επιχείρησης εάν, κα¬ 
τά την κρίση του Δ.Σ. της, από τη δημοσίευση τους βλά¬ 
πτεται οικονομικά η επιχείρηση, σε σχέση με τις άλλες 
ομοειδείς επιχειρήσεις. 

3. Οι διατάξεις αυτούτου άρθρου, δεναφορούντις δρα¬ 
στηριότητες προβολής - διαφήμισης των προϊόντων και 
υπηρεσιώντης επιχείρησης οι οποίες αποφασίζονται από 
το Δ.Σ. και υλοποιούνται κατά τους κανόνες της αγοράς. 

ΑΡΘΡΟ 20 

ΔΙΑΛΥΣΗ - ΕΚΚΑΘΑΡΙΣΗ 

1. Οι επιχείρηση διαλύεται: 

α) με την συμπλήρωση του χρόνου για τον οποίο συ- 
στάθηκε, εφόσον δεν έχει παραταθεί. 

β) σε περίπτωση πτώχευσης της επιχείρησης και 

γ) σε κάθε άλλη περίπτωση που προβλέπεται από το πα¬ 
ρόν. 

Η διάλυση γίνεται με τον ίδιο τρόπο και διαδικασία που 
συστήθηκε η επιχείρηση. 

2. Την διάλυση της επιχείρησης ακολουθεί η εκκαθάρι¬ 
ση γίνεται από εκκαθαριστές που ορίζονται από το Νο¬ 
μαρχιακό Συμβούλιο. 

3. Με τον ορισμό των εκκαθαριστών παύει αυτοδικαίως 
η εξουσία των μελών του Δ.Σ. και που θα κρατήσει το ίδιο 
το νομαρχιακό συμβούλιο. Επίσης, με τον ορισμό των εκ- 
καθαριστών, παύει αυτοδικαίως η εξουσία των ελεγκτών. 
Οι διοριζόμενοι εκκαθαριστές οφείλουν, μόλις αναλά¬ 
βουν τα καθήκοντα τους, να ενεργήσουν απογραφή της 
περιουσίας της επιχείρησης. 

4. Στην εκκαθάριση διεκπεραιώνονται οι εκκρεμείς υπο¬ 
θέσεις, εισπράττονται οι απαιτήσεις, ρευστοποιείται η πε¬ 
ριουσία και πληρώνονται τα χρέη της επιχείρησης. Τα 
υπόλοιπα περιουσιακά στοιχεία που απομένουν περιέρ¬ 
χονται στην Νομαρχία Δράμας. Οι λογαριασμοί της εκκα¬ 
θάρισης εγκρίνονται από το Νομαρχιακό Συμβούλιο, το 
οποίο αποφασίζει επίσης για την απαλλαγή των εκκαθα¬ 
ριστούν, από κάθε ευθύνη. 

ΑΡΘΡΟ 21 

ΑΝΑΒΙΩΣΗ ΕΠΙΧΕΙΡΗΣΗΣ - ΣΥΓΧΩΝΕΥΣΗ 

1. Αν η διάλυση της επιχείρησης έγινε λόγω λήξης της 
διάρκειας ή λόγω πτώχευσης, που όμως ανακλήθηκε ή 
περατώθηκε με συμβιβασμό είναι δυνατή η αναβίωση της 
επιχείρησης με απόφαση του Νομαρχιακού Συμβουλίου, 
η οποία εγκρίνεται με απόφαση του Γενικού Γραμματέα 
της Περιφέρειας. 


2. Η συγχώνευση της επιχείρησης με άλλες αμιγείς νο¬ 
μαρχιακές επιχειρήσεις, γίνεται με απόφαση των Νομαρ¬ 
χιακών Συμβουλίων, που τις έχουν συστήσει, η οποία 
εγκρίνεται με απόφαση του Γ ενικού Γ ραμματέατης Περι¬ 
φέρειας. 

Σε περίπτωση που οι συγχωνευόμενες νομαρχιακές ή 
διανομαρχιακές επιχειρήσεις έχουν συσταθεί από νομαρ¬ 
χιακές αυτοδιοικήσεις ή νομαρχιακά διαμερίσματα, που 
ανήκουν σε περισσότερες Περιφέρειες, οι αποφάσεις 
που εγκρίνουντην συγχώνευση αυτών εκδίδονται από τον 
Υπουργό Εσωτερικών, Δημόσιας Διοίκησης και Αποκέ¬ 
ντρωσης. 

ΑΡΘΡΟ 22 

ΜΕΛΕΤΕΣ - ΕΡΓΑ - ΠΡΟΜΗΘΕΙΕΣ 

Για την ανάθεση και κατάρτιση μελετών, την εκτέλεση 
έργων και τις προμήθειες υλικών, αναλωσίμων ή μη, κα¬ 
θώς και αναθέσεις εκτέλεσης εργασιών, εγκατάστασης 
συντήρησης, μεταφοράς ως και άλλων εργασιών που 
σχετίζονται με την προμήθεια υλικών, καταρτίζεται ειδι¬ 
κός κανονισμός με απόφαση του Διοικητικού Συμβουλί¬ 
ου. 

ΑΡΘΡΟ 23 
ΓΕΝΙΚΗ ΔΙΑΤΑΞΗ 

Η συγκρότηση, η λειτουργία, η θητεία, αντικατάσταση, 
αναπλήρωση και οι αρμοδιότητες των οργάνων διοίκη¬ 
σης, η διαχείριση, η εποπτεία, η απασχόληση των μελών 
του Δ.Σ., ο διαχειριστικός έλεγχος, η Ταμειακή υπηρεσία, 
οι κανονισμοί, και τα του προσωπικού της επιχείρησης, 
διέπονται από το Π.Δ. 331/1996. 

Επίσης για οποιοδήποτε θέμα δεν ρυθμίζεται με την πα¬ 
ρούσα ή χρήζει συμπλήρωσης, θα ισχύει ότι ορίζεται στο 
παραπάνω Π.Δ. 

ΑΡΘΡΟ 24 

ΣΦΡΑΓΙΔΑ 

Η Επιχείρηση διαθέτει σφραγίδα που γράφει κυκλικά 
«ΝΟΜΑΡΧΙΑΚΗ ΕΠΙΧΕΙΡΗΣΗ ΠΟΛΙΤΙΣΤΙΚΗΣ ΑΝΑΠΤΥ¬ 
ΞΗΣ Ν. ΔΡΑΜΑΣ». 

Από τις διατάξεις της παρούσας απόφασης προκαλεί- 
ται δαπάνη ύψους 10.000.000 δρχ., που αποτελείτο κε¬ 
φάλαιο της Επιχείρησης και το οποίο θα καλυφθεί από το 
Νομαρχιακό Διαμέρισμα Δράμας (Ε.Φ. 051 ΚΑΕ 9457/γ). 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ο Πρόεδρος Ο Γραμματέας 

ΦΩΤΙΟΣ ΚΑΛΟΓΗΡΟΥ ΣΑΒΒΑΣ ΑΛΜΠΑΝΤΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




